Lav et referat af nedenstående tekst:

Tekst:
- Det var en dejlig måde at starte dagen på. Sådan siger Dorte Gamborg fra Klotrup ved Aalestrup om den oplevelse, hun havde onsdag morgen. Her var hun på vej på arbejde, da hun pludselig fik øje på ikke bare én, men hele fire storke, der ledte efter føde på en mark med skårlagt græs. - Man kan kun blive glad efter at have set sådan et syn, siger hun. Dorte Gamborg stoppede op og tog et billede af storkene. - Jeg synes, at storke er indbegrebet af dansk sommer, siger Dorte Gamborg. Flere storkebesøg i Nordjylland Tidligere i år har andre nordjyder været heldige at se storke med egne øjne. I marts blev en stork spottet på en mark ved Volstrup nær Sæby, og i maj fandt et storkepar vej til Bislev ved Nibe. Den hvide stork er ifølge Dansk Ornitologisk Forening en af de danske fugle, som er gået mest tilbage gennem de seneste par hundrede år. Fra at være en ganske almindelig fugl med en samlet bestand på 10.000 par i starten af 1800-tallet er antallet af storke gennem 1900-tallet reduceret voldsomt. Tidligere var der også adskillige storke i Nordjylland, men sådan er det ikke længere. - Alle mennesker kendte den, og den gik efter bonden på marken, når han pløjede. Man ved, at ved Veddum i Himmerland var der op mod 135 par, har naturjournalist Søren Skov tidligere fortalt. - En stor oplevelse Dorte Gamborg har da heller ikke tidligere set storke i det fri i Danmark. - Jeg har kun set storke i zoologisk have, så det var en stor oplevelse pludselig at se fire på én gang, mens jeg var på vej på arbejde, siger hun. Storken lever blandt andet af padder, slanger, fisk, insekter, snegle og fugleunger. En hvid stork kan blive op til 25 år.

Referat:
Dorte Gamborg fik en dejlig start på dagen og sommeren, da hun onsdag morgen var på vej på arbejde. Her gik fire storke rundt på en mark nær Aalestrup.